02014D0932 — ET — 06.10.2022 — 010.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU OTSUS 2014/932/ÜVJP,

18. detsember 2014,

piiravate meetmete kohta seoses olukorraga Jeemenis







▼M1

Artikkel 1

1. Keelatakse relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja eespool nimetatuile mõeldud varuosade otsene või kaudne müümine, tarnimine, üleandmine või eksport ÜRO Julgeolekunõukogu või ÜRO Julgeolekunõukogu resolutsiooni 2140 (2014) punkti 19 kohaselt asutatud komitee poolt kindlaks määratud isikutele või üksustele ja Jeemenis nende nimel või juhtimisel tegutsevatele isikutele või üksustele või nende kasuks liikmesriikide kodanike poolt või liikmesriikide territooriumilt või nende lipu all sõitvaid laevu või õhusõidukeid kasutades, olenemata sellest, kas need on pärit liikmesriikide territooriumilt või mitte.

Käesolevas lõikes osutatud isikud ja üksused on loetletud käesoleva otsuse lisas.

2. Keelatakse: a) osutada otse või kaudselt tehnilist abi, väljaõpet või muud abi, sealhulgas relvastatud palgasõdurite abi, mis on seotud sõjalise tegevusega ning relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja neile mõeldud varuosade varustamise, tootmise, hoolduse ja kasutamisega, ühelegi lõikes 1 osutatud füüsilisele või juriidilisele isikule, üksusele või asutusele; b) rahastada sõjalist tegevust või anda selleks rahalist toetust, sealhulgas eelkõige toetused, laenud ja ekspordikrediidikindlustus, samuti kindlustus ja edasikindlustus, relvade ja nendega seotud materjalide müümiseks, tarnimiseks, üleandmiseks või ekspordiks või sellega seotud tehnilise või muu abi osutamiseks otse või kaudselt ühelegi lõikes 1 osutatud füüsilisele või juriidilisele isikule, üksusele või asutusele.

Artikkel 2

1. Liikmesriigid kontrollivad kooskõlas oma riiklike ametiasutuste ja õigusaktidega ning vastavalt rahvusvahelisele õigusele, eelkõige vastavalt mereõigusele ja asjakohastele rahvusvahelistele tsiviillennunduskokkulepetele, oma territooriumil, sealhulgas oma sadamates ja lennujaamades, kõiki Jeemenisse suunduvaid veoseid, kui neil on teavet, mis annab põhjendatud aluse arvata, et veos sisaldab esemeid, mille tarnimine, müük, üleandmine või eksport on käesoleva otsuse alusel keelatud.

2. Avastamise korral arestivad liikmesriigid ja kõrvaldavad (sealhulgas hävitavad, muudavad kasutamiskõlbmatuks, ladustavad või edastavad kõrvaldamiseks muusse riiki kui esemete päritolu- või sihtriik) esemed, mille tarnimine, müük, üleandmine või eksport on käesoleva otsuse alusel keelatud.

3. Liikmesriigid esitavad viivitamatult sanktsioonide komiteele esialgse kirjaliku aruande lõikes 1 osutatud kontrolli kohta, mis sisaldab eelkõige kontrollimise aluste selgitust, selliste kontrollide tulemusi ning seda, kas osutati koostööd või mitte ja kas leiti keelatud esemeid. Peale selle esitavad liikmesriigid sanktsioonide komiteele 30 päeva jooksul täiendava kirjaliku aruande, mis sisaldab asjakohaseid üksikasju kontrollide, arestimise ja kõrvaldamise kohta ning asjakohaseid üksikasju esemete üleandmise kohta, sealhulgas esemete kirjeldus, nende päritolu ja ette nähtud sihtkoht, kui sellist teavet ei esitatud esialgses kirjalikus aruandes.

▼M1

Artikkel 2a

▼B

1. Liikmesriigid võtavad vajalikke meetmeid vältimaks seda, et nende territooriumile siseneksid või seda läbiksid komitee poolt kindlaks määratud isikud, kes osalevad tegevuses või toetavad tegevust, millega ohustatakse Jeemeni rahu, stabiilsust või julgeolekut, sealhulgas, kuid mitte ainult a) tegevus, mis häirib või ohustab poliitilise ülemineku protsessi lõpuleviimist, nagu on osutatud Pärsia lahe koostöönõukogu (GCC) üleminekuprotsessi algatust ja rakendusmehhanismi käsitlevas kokkuleppes; b) tegevus, mis takistab vägivalla teel riigisisese dialoogikonverentsi lõpparuande tulemuste rakendamist, või rünnakud põhiinfrastruktuuri vastu; ▼M6 c) jeemenis selliste tegevuste kavandamine, juhtimine või toimepanemine, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalvägivalla kasutamine relvakonfliktis või laste värbamine või kasutamine relvakonfliktis rahvusvahelist õigust rikkudes või ▼M1 d) tegevus, mis rikub relvaembargot või tõkestab Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist. ▼B

Käesolevas lõikes osutatud isikud on loetletud käesoleva otsuse lisas.

2. Lõige 1 ei kohusta liikmesriiki keelama oma kodanike sisenemist oma territooriumile.

3. Lõiget 1 ei kohaldata, kui territooriumile sisenemine või selle läbimine on vajalik kohtumenetluses osalemiseks.

4. Lõiget 1 ei kohaldata, kui liikmesriik otsustab üksikjuhtumipõhiselt, et tema territooriumile sisenemine või selle läbimine on vajalik rahu ja stabiilsuse edendamiseks Jeemenis, ning liikmesriik teavitab sellest seejärel komiteed 48 tunni jooksul pärast sellise otsuse tegemist.

5. Lõiget 1 ei kohaldata, kui komitee otsustab igal üksikjuhul eraldi, et a) territooriumile sisenemine või selle läbimine on vajalik seoses humanitaarvajadustega, sealhulgas usuliste kohustustega, või b) erandi tegemine edendaks rahu ja rahvuslikku leppimist Jeemenis.

6. Juhul kui liikmesriik lubab lõigete 3, 4 või 5 alusel lisas loetletud isikute sisenemist oma territooriumile või selle läbimist, kehtib luba ainult selleks, milleks see on antud, ja loal märgitud isikute suhtes.

▼M1

Artikkel 2b

▼B

1. Külmutatakse kõik rahalised vahendid ja majandusressursid, mida omavad, kasutavad või kontrollivad komitee poolt kindlaks määratud isikud või üksused, kes osalevad tegevuses või toetavad tegevust, millega ohustatakse Jeemenis rahu, stabiilsust või julgeolekut, sealhulgas, kuid mitte ainult a) tegevus, mis häirib või ohustab poliitilise ülemineku protsessi lõpuleviimist, nagu on osutatud Pärsia lahe koostöönõukogu (GCC) üleminekuprotsessi rakendusmehhanismi käsitlevas kokkuleppes; b) tegevus, mis takistab vägivalla teel riigisisese dialoogikonverentsi lõpparuande tulemuste rakendamist, või rünnakud põhiinfrastruktuuri vastu; ▼M6 c) jeemenis selliste tegevuste kavandamine, juhtimine või toimepanemine, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalvägivalla kasutamine relvakonfliktis või laste värbamine või kasutamine relvakonfliktis rahvusvahelist õigust rikkudes või ▼M1 d) tegevus, mis rikub relvaembargot või tõkestab Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist, ▼B või mida omavad, kasutavad või kontrollivad nende nimel või juhtimisel tegutsevad isikud ja üksused või nende omanduses või kontrolli all olevad üksused.

Käesolevas lõikes osutatud isikud ja üksused on loetletud käesoleva otsuse lisas.

2. Rahalisi vahendeid ega majandusressursse ei anta otse ega kaudselt käesoleva otsuse lisas loetletud isikute või üksuste käsutusse ega nende toetamiseks.

3. Liikmesriigid võivad lubada lõigetes 1 ja 2 osutatud meetmete suhtes erandeid seoses rahaliste vahendite ja majandusressurssidega, mis a) on vajalikud põhivajaduste rahuldamiseks tehtavateks kulutusteks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ja kommunaalkulude eest tasumiseks; b) on ette nähtud üksnes õigusabiteenuste osutamisega seotud töötasude maksmiseks mõistlikus ulatuses ja nendest teenustest tulenevate kulude hüvitamiseks; c) on ette nähtud üksnes tasude või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest, ja mille kohta on asjaomane liikmesriik teatanud komiteele kavatsusest lubada vajaduse korral juurdepääsu sellistele rahalistele vahenditele või majandusressurssidele, ning komitee ei ole viie tööpäeva jooksul pärast sellist teatamist teinud negatiivset otsust.

4. Liikmesriigid võivad lubada lõigetes 1 ja 2 osutatud meetmete suhtes erandeid seoses rahaliste vahendite või majandusressurssidega, mis a) on vajalikud erakorraliste kulutuste katteks, tingimusel et asjaomane liikmesriik on sellest komiteed teavitanud ja viimane on selle heaks kiitnud, või b) on kohtu või vahekohtu kinnipidamisõiguse või otsuse esemeks, millisel juhul võib rahalisi vahendeid ja majandusressursse kasutada sellise kinnipidamisõiguse või otsuse täitmiseks tingimusel, et selline kinnipidamisõigus tekkis või otsus võeti vastu enne isiku või üksuse kandmist lisas esitatud loetellu ja artiklis 1 osutatud isik või üksus ei saa sellest kasu ning asjaomane liikmesriik on sellest komiteed teavitanud.

5. ►M1 ◄ osutatud isik või üksus, ning kui asjaomane liikmesriik on teavitanud komiteed sellise makse tegemise või saamise kavatsusest või kavatsusest anda vajaduse korral luba selliseks makseks vajalike rahaliste vahendite või majandusressursside vabastamiseks kümme tööpäeva enne sellise loa andmist. Lõige 1 ei takista loetellu kantud isikul või üksusel tegemast tasumisele kuuluvaid makseid sellise lepingu kohaselt, mis sõlmiti enne asjaomase isiku või üksuse loetellu kandmist, tingimusel et asjaomane liikmesriik on kindlaks teinud, et makse saajaks ei ole otse või kaudseltlõikes 1osutatud isik või üksus, ning kui asjaomane liikmesriik on teavitanud komiteed sellise makse tegemise või saamise kavatsusest või kavatsusest anda vajaduse korral luba selliseks makseks vajalike rahaliste vahendite või majandusressursside vabastamiseks kümme tööpäeva enne sellise loa andmist.

6. Lõiget 2 ei kohaldata külmutatud kontodele lisatud järgmiste summade suhtes: a) nende kontode sissenõutavad intressid või muud tulud või b) maksed, mis tulenevad lepingutest, kokkulepetest või kohustustest, mis sõlmiti või mis tekkisid enne kuupäeva, mil nende kontode suhtes hakati kohaldama käesoleva otsuse kohaseid piiravaid meetmeid, tingimusel et kõigi selliste intresside, muude tulude ja maksete suhtes kohaldatakse jätkuvalt lõiget 1.

Artikkel 3

Nõukogu kehtestab lisas esitatud loetelu ning muudab seda kooskõlas Julgeolekunõukogu või komitee antud juhistega.

Artikkel 4

1. Kui Julgeolekunõukogu või komitee määrab loetellu kantava isiku või üksuse, kannab nõukogu selle isiku või üksuse lisasse. Nõukogu edastab oma otsuse, sealhulgas loetellu kandmise põhjused, asjaomasele isikule kas otse, juhul kui aadress on teada, või teatise avaldamise kaudu, andes asjaomasele isikule võimaluse esitada oma märkused.

2. Kui esitatakse märkusi või uusi olulisi tõendeid, vaatab nõukogu oma otsuse läbi ning teavitab vastavalt asjaomast isikut.

Artikkel 5

1. Lisas on toodud Julgeolekunõukogu või komitee esitatud põhjused, miks asjaomased isikud ja üksused loetellu kanti.

2. Võimaluse korral kantakse lisasse ka teave, mille on esitanud Julgeolekunõukogu või komitee ning mis on vajalik asjaomaste isikute või üksuste identifitseerimiseks. Isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi ja isikutunnistuse numbrit, sugu, aadressi, kui see on teada, ning positsiooni või ametit. Üksuste puhul võib selline teave sisaldada nime, registreerimise kohta ja kuupäeva, äriregistri numbrit ja äritegevuse kohta.

Artikkel 6

Käesolevat otsust muudetakse või see tunnistatakse kehtetuks, kui see on asjakohane, Julgeolekunõukogu otsuse kohaselt.

▼M6

Artikkel 6a

Erandina ÜRO Julgeolekunõukogu resolutsiooniga 2140 (2014) ja ÜRO Julgeolekunõukogu resolutsiooniga 2216 (2015) kehtestatud meetmetest ja eeldusel, et sanktsioonide komitee on üksikjuhtumipõhiselt otsustanud, et erandi tegemine on vajalik ÜRO ja muude humanitaarorganisatsioonide töö hõlbustamiseks Jeemenis või mis tahes muul eesmärgil, mis on kooskõlas kõnealuste resolutsioonide eesmärkidega, annab liikmesriigi pädev asutus vajaliku loa.

▼B

Artikkel 7

Käesolev otsus jõustub selle Euroopa Liidu Teatajas avaldamise päeval.









LISA

▼M1

Artikli1 lõikes 1, artikli 2a lõikes 1 ja artikli 2b lõigetes 1 ja 2 osutatud isikute ja üksuste loetelu

▼B

ISIKUD

▼M4

1. Abdullah Yahya Al Hakim (teise nimega: a) Abu Ali al Hakim; b) Abu-Ali al-Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).

Algupärane kirjaviis:

Ametinimetus: Al-Houthi rühmituse juhi asetäitja. Aadress: Dahyan, Sa'dah kubernerkond, Jeemen. Sünniaeg: a) ligikaudu 1985; b) vahemikus 1984–1986. Sünnikoht: a) Dahyan, Jeemen; b) Sa'dah kubernerkond, Jeemen. Kodakondsus: Jeemeni. Muu teave: sugu: mees. Interpoli ja ÜRO Julgeolekunõukogu eriteate veebilink: https://www.interpol.int/en/notice/search/un/5837273. ÜRO poolt loetellu kandmise kuupäev: 7.11.2014 (muudetud 20.11.2014).

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Abdullah Yahya al Hakim kanti loetellu 7. novembril 2014 ÜRO Julgeolekunõukogu resolutsiooni nr 2140 (2014) punktide 11 ja 15 kohaste sanktsioonidega seoses, kuna ta vastab kõnealuse resolutsiooni punktides 17 ja 18 esitatud loetellu kandmise kriteeriumitele.

Abdullah Yahya al Hakim on osalenud tegevuses, mis ohustab rahu, julgeolekut või stabiilsust Jeemenis (muu hulgas tegevus, mis takistab Jeemeni valitsuse ja opositsiooni vahelise 23. novembri 2011. aasta kokkuleppe rakendamist, millega nähakse ette võimu rahumeelne üleminek Jeemenis) ja takistab poliitilist protsessi Jeemenis.

Väidetavalt korraldas Abdullah Yahya al Hakim 2014. aasta juunis kohtumise riigipöörde kavandamiseks Jeemeni presidendi Abdrabuh Mansour Hadi vastu. Al Hakim kohtus sõjaväe- ja julgeolekuülemate ning hõimujuhtidega; kohtumisel osalesid ka Jeemeni endist presidenti Ali Abdullah Salehi pooldavate partisanide juhtfiguurid, eesmärgiga koordineerida sõjalisi jõupingutusi Jeemeni pealinna Sanaa ülevõtmiseks.

Ühinenud Rahvaste Organisatsiooni Julgeolekunõukogu esimees märkis oma 29. augusti 2014. aasta avalikus avalduses, et nõukogu mõistab hukka Abdullah Yahya al Hakimi poolt juhitud vägede tegevuse seoses Amrani (Jeemen), sealhulgas Jeemeni sõjaväebrigaadi peakorteri vallutamisega 8. juulil 2014. Al Hakim juhtis 2014. aasta juulis Amrani kubernerkonna vägivaldset ülevõtmist ning vastutas sõjaväeülemana Jeemenis Amrani kubernerkonnas ja Hamdanis käimasolevate konfliktide alaste otsuste tegemise eest.

Alates 2014. aasta septembri algusest viibis Abdullah Yahya al Hakim Sanaas, et teostada järelevalvet lahinguoperatsioonide üle sõjalise tegevuse algamise korral. Tema ülesanne oli organiseerida sõjalisi operatsioone eesmärgiga kukutada Jeemeni valitsus, ning samuti vastutas ta kõikide Sanaasse ja sealt välja viivate teede turvamise ja kontrollimise eest.

2. Abd Al-Khaliq Al-Houthi (teise nimega: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abd al-Khaliq al-Huthi; e) Abu-Yunus).

Algupärane kirjaviis:

Ametinimetus: Al-Houthi rühmituse sõjaline juht. Sünniaeg: 1984. Kodakondsus: Jeemeni. Muu teave: sugu: mees. Interpoli ja ÜRO Julgeolekunõukogu eriteate veebilink: https://www.interpol.int/en/notice/search/un/5837297. ÜRO poolt loetellu kandmise kuupäev:7.11.2014 (muudetud 20.11.2014 ja 26.8.2016).

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Abd al-Khaliq al-Houthi kanti loetellu 7. novembril 2014 ÜRO Julgeolekunõukogu resolutsiooni 2140 (2014) punktide 11 ja 15 kohaste sanktsioonidega seoses, kuna ta vastab kõnealuse resolutsiooni punktides 17 ja 18 esitatud loetellu kandmise kriteeriumitele.

Abd al-Khaliq al-Houthi on osalenud tegevuses, mis ohustab rahu, julgeolekut või stabiilsust Jeemenis (muu hulgas tegevus, mis takistab Jeemeni valitsuse ja opositsiooni vahelise 23. novembri 2011. aasta kokkuleppe rakendamist, millega nähakse ette võimu rahumeelne üleminek Jeemenis) ja takistab poliitilist protsessi Jeemenis.

2013. aasta oktoobri lõpus juhtis Abd al-Khaliq al-Houthi Jeemeni sõjaväevormi riietatud võitlejate rühma rünnakut Dimajs (Jeemen) asuvate objektide vastu. Võitluse käigus hukkus mitu inimest.

2014. aasta septembri lõpus oli teadmata arv tuvastamata võitlejaid väidetavalt valmis pärast Abd al-Khaliq al-Houthilt käsu saamist ründama diplomaatilisi rajatisi Jeemenis Sanaas. 30. augustil 2014 koordineeris al-Houthi relvade toimetamist Amranist Sanaas asuvasse protestilaagrisse.

▼M5

3. Ali Abdullah Saleh (teise nimega: Ali Abdallah Salih).

Algupärane kirjaviis:

Loetellu kandmise põhjus: a) Jeemeni Üldise Rahvakongressi Partei juht b) Jeemeni Vabariigi endine president. Sünniaeg: a) 21.3.1945; b) 21.3.1946; c) 21.3.1942; d) 21.3.1947. Sünnikoht: a) Bayt al-Ahmar, Sanaa kubernerkond, Jeemen; b) Sanaa, Jeemen; c) Sanaa, Sanhan, Al-Rib' al-Sharqi. Kodakondsus: Yemen. Passi number: 00016161 (Jeemen). Isikukood: 01010744444. Muu teave: Sugu: Male. Staatus: teadaolevalt surnud. Link Interpoli ja ÜRO Julgeolekunõukogu eriteate veebilehele: https://www.interpol.int/en/notice/search/un/5837306. ÜRO poolt loetellu kandmise kuupäev: 7.11.2014 (muudetud 20.11.2014, 23.4.2018).

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta

Ali Abdullah Saleh kanti loetellu 7. novembril 2014 resolutsiooni nr 2140 (2014) punktide 11 ja 15 kohaste sanktsioonidega seoses, kuna ta vastab kõnealuse resolutsiooni punktides 17 ja 18 esitatud loetellu kandmise kriteeriumitele.

Ali Abdullah Saleh on osalenud tegevuses, mis ohustab rahu, julgeolekut või stabiilsust Jeemenis (muu hulgas tegevus, mis takistab Jeemeni valitsuse ja opositsiooni vahelise 23. novembri 2011. aasta kokkuleppe rakendamist, millega nähakse ette võimu rahumeelne üleminek Jeemenis) või tegevuses, mis takistab poliitilist protsessi Jeemenis.

Pärsia lahe koostöönõukogu toetatud 23. novembri 2011. aasta kokkuleppe tulemusena astus Ali Abdullah Saleh tagasi Jeemeni presidendi ametikohalt pärast enam kui 30 aastat.

Alates 2012. aasta sügisest on Ali Abdullah Saleh'st väidetavalt saanud al-Houthi rühmituse vägivaldse tegevuse üks põhilisi toetajaid Põhja-Jeemenis.

2013. aasta veebruaris Lõuna-Jeemenis toimunud kokkupõrked olid Saleh', AQAP ja lõuna separatisti Ali Salim al-Bayd'i ühiste pingutuste tulemus probleemide tekitamiseks enne 18. märtsil 2013 toimunud Jeemeni riigisisest dialoogikonverentsi. Hiljem, alates 2014. aasta septembrist on Saleh Jeemenit destabiliseerinud, kasutades ära teisi, et nõrgestada keskvalitsust ja tekitada piisavalt ebastabiilsust riigipöörde võimaldamiseks. ÜRO Jeemeni ekspertide rühma 2014. aasta septembri aruande kohaselt toetab Saleh väidetavalt mõningate Jeemeni rühmituste vägivaldset tegevust rahaliste vahendite ja poliitilise toetuse kaudu ning tagades, et rahvakongressi (GPC) liikmed aitavad jätkuvalt kaasa Jeemeni destabiliseerimisele erinevatel viisidel.

▼M3

4. Abdulmalik al-Houthi (teise nimega: Abdulmalik al-Huthi)

Muu teave: Jeemeni Houthi liikumise juht. Ta on osalenud tegevuses, mis ohustab rahu, julgeolekut või stabiilsust Jeemenis. ÜRO poolt loetellu kandmise kuupäev:14.4.2015 (muudetud 26.8.2016).

Lisateave sanktsioonide komitee poolt loetellu kandmise põhjuste kirjeldavast kokkuvõttest:

Abdulmalik al-Houthi kanti loetellu 14. aprillil 2015 resolutsiooni 2140 (2014) punktide 11 ja 15 ning resolutsiooni 2216 (2015) punkti 14 kohaste sanktsioonidega seoses.

Abdul Malik al-Houthi juhib rühmitust, mis on osalenud tegevuses, mis ohustab rahu, julgeolekut või stabiilsust Jeemenis.

2014. aasta septembris hõivasid Houthi väed Sanaa ja 2015. aasta jaanuaris püüdsid nad ühepoolselt asendada Jeemeni seaduslikku valitsust Houthi domineeritava ebaseadusliku valitsusvõimuga. Al-Houthist sai Jeemeni Houthi liikumise juht 2004. aastal pärast oma venna, Hussein Badredden al-Houthi surma. Rühmituse juhina on al-Houthi korduvalt ähvardanud Jeemeni ametivõime edasiste rahutustega, kui nad ei täida tema nõudmisi, ning on hoidnud kinni president Hadit, peaministrit ning tähtsaid valitsusliikmeid. Hadi põgenes hiljem Adenisse. Seejärel korraldasid Houthi rühmituse liikmed endisele presidendile Salehile ja tema pojale Ahmed Ali Salehile lojaalsete sõjaliste üksuste abiga veel ühe rünnaku Adenile.

▼M4

5. Ahmed Ali Abdullah Saleh (teise nimega: Ahmed Ali Abdullah Al-Ahmar)

Tiitel: endine suursaadik, endine brigaadikindral. Sünniaeg:25.7.1972. Kodakondsus: Jeemeni. Passi nr: a) Jeemeni passi nr 17979, välja antud Ahmed Ali Abdullah Salehi nimele (viidatud alltoodud diplomaatilises isikutunnistuses nr 31/2013/20/003140) b) Jeemeni passi nr 02117777, välja antud 8. novembril 2005 Ahmed Ali Abdullah Al-Ahmari nimele c) Jeemeni passi nr 06070777, välja antud 3. detsembril 2014 Ahmed Ali Abdullah Al-Ahmari nimele. Aadress: Araabia Ühendemiraadid. Muu teave: tal on olnud tähtis roll al-Houthi rühmituse sõjalises laienemises. Ta on osalenud tegevuses, mis ohustab rahu, julgeolekut või stabiilsust Jeemenis. Ahmed Saleh on Jeemeni Vabariigi endise presidendi Ali Abdullah Salehi poeg (YEi.003). Ahmed Ali Abdullah Saleh on pärit Bayt Al-Ahmari piirkonnast, mis asub pealinn Sanaast umbes 20 km kagus. Diplomaatiline isikutunnistus nr 31/2013/20/003140, mille Araabia Ühendemiraatide välisministeerium andis välja 7. juulil 2013 Ahmed Ali Abdullah Salehi nimele; praegune staatus: tühistatud. Interpoli ja ÜRO Julgeolekunõukogu eriteate veebilink: https://www.interpol.int/en/notice/search/un/5895854. ÜRO poolt loetellu kandmise kuupäev:14.4.2015 (muudetud 16.9.2015).

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ahmed Ali Saleh on oma tegevusega ohustanud president Hadi ametisolekut, püüdnud nurjata Hadi jõupingutusi sõjaväelise reformi osas ning takistanud Jeemeni rahumeelset üleminekut demokraatiale. Salehil on olnud tähtis roll al-Houthi rühmituse sõjalises laienemises. 2013. aasta veebruari keskpaiga seisuga oli Ahmed Ali Saleh jaganud vabariikliku kaardiväe brigaadidele ja tuvastamata hõimupealikele laiali tuhandeid uusi vintpüsse. Relvad olid algselt hangitud 2010. aastal ning need hoiti alal, et osta nendega endale relvade saajate lojaalsust, pidades silmas hilisemat poliitilist kasu.

Pärast seda, kui Salehi isa, Jeemeni Vabariigi endine president Ali Abdullah Saleh, 2011. aastal Jeemeni presidendi ametikohalt tagasi astus, säilitas Ahmed Ali Saleh oma positsiooni Jeemeni vabariikliku kaardiväe ülemana. Natuke hiljem kui aasta pärast seda tagandas president Hadi Salehi sellelt ametikohalt, kuid isegi pärast juhtimisest kõrvaldamist on ta säilitanud Jeemeni sõjaväes suure mõjuvõimu. ÜRO kandis Ali Abdullah Salehi loetellu ÜRO Julgeolekunõukogu resolutsiooni 2140 alusel novembris 2014.

▼M7

6. Sultan Saleh Aida Aida Zabin

Muu teave: Sanaa kriminaaluurimise osakonna direktor. Ta on osalenud tegevuses, mis ohustab rahu, julgeolekut ja stabiilsust Jeemenis. ÜRO poolt loetellu kandmise kuupäev:25.2.2021.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Sultan Saleh Aida Aida Zabin on osalenud tegevuses, mis ohustab rahu, julgeolekut ja stabiilsust Jeemenis, sealhulgas kohaldatava rahvusvahelise humanitaarõiguse rikkumises ja inimõiguste rikkumises Jeemenis.

Sultan Saleh Aida Aida Zabin on Sanaa kriminaaluurimise osakonna direktor. Tal on olnud oluline roll poliitikas, mille eesmärk on poliitiliselt aktiivseid naisi hirmutada ja kasutada nende suhtes süsteemselt vahistamist, kinnipidamist, piinamist, seksuaalvägivalda ja vägistamist. Zabin on kriminaaluurimise osakonna direktorina kas otseselt või oma ametikohast tulenevalt vastutav mitme kinnipidamiskoha, sealhulgas koduarestiks kasutatava koha, politseijaoskondade, ametlike vanglate ja kinnipidamiskeskuste ning avalikustamata kinnipidamiskeskuste kasutamise eest ning on selles kaasosaline. Nendes kohtades sunniti naisi (nende seas vähemalt üht alaealist) kadunuks jääma, neid kuulati korduvalt üle, vägistati, piinati, neile keelduti andmast õigeaegselt arstiabi ja nad pidid tegema sunniviisilist tööd. Mõnel juhul tegeles Zabin piinamisega isiklikult.

▼M8

7. Saleh Mesfer Saleh Al Shaer (teise nimega: (a) Saleh Mosfer Saleh al Shaer; (b) Saleh Musfer Saleh al Shaer; (c) Saleh Mesfer al Shaer; (d) Saleh al Shae; (e) Saleh al Sha’ir; (f) Abu Yasser).

Algupärane kirjaviis: الشاعر صالح مسفر صالح

Nimetus: kindralmajor ja al-Houthi rühmituse oponentide kinnisvara ja rahaliste vahendite „kohtuhaldur“. Aadress: Jeemen. Sünnikoht: Al Safrah, Sa'dah kubernerkond, Jeemen. Kodakondsus: Jeemeni. Passinumber: a) Jeemeni number 05274639, välja antud 7.10.2013 (kehtivusaeg: 7.10.2019), b) Jeemeni number 00481779, välja antud 9.12.2000 (kehtivusaeg: 9.12.2006). Riiklik isikukood: a) Jeemeni 1388114, b) Jeemeni 10010057512. Muu teave: aitas „logistikakaitse aseministrina“ al-Houthi rühmitusel hankida smugeldatud külm- ja tulirelvi. Oli „kohtuhaldurina“ vahetult seotud al-Houthi rühmituse poolt vahistatud või väljaspool Jeemenit varjupaika paluma sunnitud eraisikutele kuuluvate varade ja ettevõtete laialdase ja ebaseadusliku omastamisega. Füüsilised tunnused: silmavärv: pruun; juuksevärv: hall; nahavärv: vahepealne; kehaehitus: kõhn; pikkus (jalgades/tollides): teadmata; kaal (naelades): teadmata; klann: Hashidi hõimukonföderatsiooni liige. Foto asub Interpoli ja ÜRO Julgeolekunõukogu eriteate veebilehel. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individuals. ÜRO poolt loetellu kandmise kuupäev:9.11.2021.

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

Resolutsiooni nr 2140 alusel loodud ÜRO Julgeolekunõukogu komitee teeb oma tegevusjuhiste 5. jaotise punkti g kohaselt kättesaadavaks kirjeldava kokkuvõtte sanktsioonide loetellu kantud isikute, rühmituste, ettevõtjate ja üksuste loetellu kandmise põhjustest.

Kuupäev, mil kirjeldav kokkuvõte komitee veebilehel kättesaadavaks tehti:9. november 2021.

Saleh Mesfer Saleh Al Shaer kanti loetellu 9. novembril 2021 vastavalt resolutsiooni 2140 (2014) punktidele 11 ja 15 ning resolutsiooni 2216 (2015) punktile 14, kuna ta vastab resolutsiooni 2140 (2014) punktis 17 ja punkti 18 alapunktis c esitatud loetellu kandmise kriteeriumidele.

Saleh Mesfer Saleh Al Shaer on osalenud tegevuses ja toetanud tegevust, mis ohustab rahu, julgeolekut ja stabiilsust Jeemenis, sealhulgas juhtinud tegevust, millega rikutakse Jeemenis kohaldatavat rahvusvahelist humanitaarõigust.

Lisateave

ÜRO eksperdirühma 28. augusti 2019. aasta seisukoha kohaselt on Saleh Mesfer Saleh Al Shaer osalenud tegevuses, mis ohustab rahu, julgeolekut ja stabiilsust Jeemenis, mistõttu ta vastab seega resolutsiooni 2140 (2014) punktis 17 esitatud loetellu kandmise kriteeriumidele. „Logistikakaitse aseministrina“ aitas Saleh Mesfer Saleh Al Shaer al-Houthi rühmitusel hankida smugeldatud külm- ja tulirelvi. Ta kantakse loetellu ka seoses sellega, et ta on „kohtuhaldurina“ ja rahvusvahelist humanitaarõigust rikkudes alates 2018. aasta algusest vahetult osalenud al-Houthi rühmituse poolt vahistatud või väljaspool Jeemenit varjupaika paluma sunnitud eraisikutele kuuluvate varade ja ettevõtete laialdase ja ebaseadusliku omastamisega. Al Shaer on kasutanud oma volitusi ja Sanaas asuvat võrgustikku, millesse kuuluvad tema pereliikmed, spetsiaalne kriminaalkohus, riiklik julgeolekubüroo, keskpank, Jeemeni kaubandus- ja tööstusministeeriumi registripidajate teenistus ning mõned erapangad, et võtta valitud eraisikutelt ja ettevõtetelt meelevaldselt nende vara ilma igasuguse nõuetekohase kohtumenetluse või õiguskaitsevõimaluseta.

8. Muhammad Abd Al-Karim Al-Ghamari (teise nimega: (a) Mohammad Al-Ghamari).

Algupärane kirjaviis: الغماري محمد عبدالكریم

Nimetus: kindralmajor ja al-Houthi rühmituse peastaabi ülem. Aadress: Jeemen. Sünniaeg: a) 1979; b) 1984. Sünnikoht: Izla Dhaen, Wahha ringkond, Hajjari kubernerkond, Jeemen. Kodakondsus: Jeemeni. Muu teave: Al-Houthi rühmituse peastaabi sõjaväeülem, kes täidab juhtrolli al-Houthi rühmituse sõjaliste jõupingutuste korraldamisel, mis ohustavad otseselt rahu, julgeolekut ja stabiilsust Jeemenis, sealhulgas Ma’rībi kubernerkonnas, ning samuti piiriülestel rünnakutel Saudi Araabia vastu. Foto asub Interpoli ja ÜRO Julgeolekunõukogu eriteate veebilehel. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individuals. ÜRO poolt loetellu kandmise kuupäev:9.11.2021.

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

Resolutsiooni nr 2140 alusel loodud ÜRO Julgeolekunõukogu komitee teeb oma tegevusjuhiste 5. jaotise punkti g kohaselt kättesaadavaks kirjeldava kokkuvõtte sanktsioonide loetellu kantud isikute, rühmituste, ettevõtjate ja üksuste loetellu kandmise põhjustest.

Kuupäev, mil kirjeldav kokkuvõte komitee veebilehel kättesaadavaks tehti:9. november 2021.

Muhammad Abd Al-Karim Al-Ghamari kanti loetellu 9. novembril 2021 vastavalt resolutsiooni 2140 (2014) punktidele 11 ja 15 ning resolutsiooni 2216 (2015) punktile 14, kuna ta vastab resolutsiooni 2140 (2014) punktis 17 esitatud loetellu kandmise kriteeriumidele.

Muhammad Abd Al-Karim Al-Ghamari on osalenud tegevuses ja toetanud tegevust, mis ohustab rahu, julgeolekut ja stabiilsust Jeemenis.

Lisateave

Al-Ghamari kantakse loetellu seoses sellega, et ta on osalenud rahu, julgeolekut ja stabiilsust Jeemenis ohustavates al-Houthi rühmituse sõjalistes kampaaniates ja neid juhtinud, mistõttu ta vastab resolutsiooni 2140 (2014) punktis 17 esitatud loetellu kandmise kriteeriumidele. Al-Houthi rühmituse peastaabi sõjaväeülemana täidab Al-Ghamari juhtrolli al-Houthi rühmituse sõjaliste jõupingutuste korraldamisel, mis ohustavad otseselt rahu, julgeolekut ja stabiilsust Jeemenis, ning samuti piiriülestel rünnakutel Saudi Araabia vastu. Viimati asus ta juhtima al-Houthi rühmituse laiaulatuslikku rünnakut Jeemeni valitsuse kontrolli all olevale territooriumile Ma’rībi kubernerkonnas. Ma’rībi rünnak teravdab Jeemeni humanitaarkriisi, kuna see sunnib ligikaudu miljonit haavatavat riigisisest põgenikku uuesti põgenema, toob kaasa tsiviilisikute hukkumise ja vallandab konflikti ulatuslikuma eskaleerumise.

— Al Estiklali portreelugu „Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen“ (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [ vaadatud 19. oktoobril 2021 ]

— Al Mashhad al-Yemeni (araabia keeles), „Ülestõusujuht Al-Huthi määrab Al Hudaydah’ lahingute juhtimiseks ametisse tuntud väejuhi“ (https://www.almashhad-alyemeni.com/print~136875) [ vaadatud 19. oktoobril 2021 ]

— Al Mashhad al-Yemeni (araabia keeles) araabiakeelne aruanne al-Ghamari ülemjuhatajaks nimetamise kohta Ma’rībis (https://www.almashhad-alyemeni.com/195498) [ vaadatud 19. oktoobril 2021 ]

— Al Manar TV, „Yemeni Chief of Staff: Ready for Long-Term War with Saudi-led Coalition States“ (http://english.manartv.com.lb/842052) [ vaadatud 19. oktoobril 2021 ]

— Al Marjie (araabia keeles) portreelugu al-Ghamarist (https://www.almarjie-paris.com/1479) [ vaadatud 19. oktoobril 2021 ]

— Al Jazeera, „Houthis say they attacked Aramco, Patriot targets in Saudi Arabia“ (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [ vaadatud 19. oktoobril 2021 ]

— Human Rights Watch, „Houthi Landmines Kill Civilians, Block Aid“ (https://www.hrw.org/news/2019/04/22/yemen-houthi-landmines-kill-civilians-block-aid) [ vaadatud 19. oktoobril 2021 ]

— „The Missile War in Yemen“ – organisatsiooni Center for International and Strategic Studies koostatud aruanne (https://www.csis.org/analysis/missile-war-yemen-1) [ vaadatud 19. oktoobril 2021 ]

— „Mines And IEDs Employed By Houthi Forces On Yemen’s West Coast“ – organisatsiooni Conflict Armament Research koostatud aruanne (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [ vaadatud 19. oktoobril 2021 ].

9. Yusuf Al-Madani

Algupärane kirjaviis: یوسف المداني

Auaste: kindralmajor. Nimetus: al-Houthi rühmituse viienda sõjaväepiirkonna ülem. Aadress: Jeemen. Sünniaeg: 1977. Sünnikoht: Muhatta direktoraat, Hajjah’ provints, Jeemen. Kodakondsus: Jeemeni. Muu teave: silmapaistev al-Houthi väejuht ning Jeemeni Hudaydah’, Hajjah’, Al-Mahwīti ja Raymah’ kubernerkonna väeülem, kes ohustab rahu, julgeolekut ja stabiilsust Jeemenis. 2021. aastal määrati Al-Madani tegelema Ma’rībi kubernerkonna rünnakuga. Foto asub Interpoli ja ÜRO Julgeolekunõukogu eriteate veebilehel. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individuals. ÜRO poolt loetellu kandmise kuupäev:9.11.2021.

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

Resolutsiooni nr 2140 alusel loodud ÜRO Julgeolekunõukogu komitee teeb oma tegevusjuhiste 5. jaotise punkti g kohaselt kättesaadavaks kirjeldava kokkuvõtte sanktsioonide loetellu kantud isikute, rühmituste, ettevõtjate ja üksuste loetellu kandmise põhjustest.

Kuupäev, mil kirjeldav kokkuvõte komitee veebilehel kättesaadavaks tehti:9. november 2021.

Yusuf Al-Madani kanti loetellu 9. novembril 2021 vastavalt resolutsiooni 2140 (2014) punktidele 11 ja 15 ning resolutsiooni 2216 (2015) punktile 14, kuna ta vastab resolutsiooni 2140 (2014) punktis 17 esitatud loetellu kandmise kriteeriumidele.

Yusuf Al-Madani on osalenud tegevuses ja toetanud tegevust, mis ohustab rahu, julgeolekut ja stabiilsust Jeemenis.

Lisateave

Al-Madani kantakse loetellu seoses sellega, et ta on osalenud rahu, julgeolekut ja stabiilsust Jeemenis ohustavates al-Houthi rühmituse sõjalistes kampaaniates ja neid juhtinud, mistõttu ta vastab resolutsiooni 2140 (2014) punktis 17 esitatud loetellu kandmise kriteeriumidele. Al-Madani on silmapaistev al-Houthi väejuht ning Jeemeni Hudaydah’, Hajjah’, Al-Mahwīti ja Raymah’ kubernerkonna väeülem. 2021. aastal määrati Al-Madani tegelema Ma’rībi kubernerkonna rünnakuga. Al-Houthi vägede pidev ümberpaigutamine ja muud Hudaydah’ kokkuleppe relvarahu sätete rikkumised on selle humanitaar- ja esmatarbekaupade läbipääsu jaoks kriitilise tähtsusega linna destabiliseerinud. Lisaks laekub regulaarseid teateid al-Houthi rünnakutest, mis mõjutab Hudaydah’ ja selle ümbruse tsiviilelanikke ja -taristut, halvendades veelgi Jeemeni elanike olukorda, kes seisavad silmitsi seni suurima humanitaarabivajadusega riigis.

— Al Masda (araabia keeles), „Al-Houthi rühmitus nimetas ametisse asekaitseministri, siseministri, kõrgema julgeolekukomitee liikmed“ (https://almasdaronline.com/article/67627) [ vaadatud 19. oktoobril 2021 ]

— Saba (araabia keeles); „Raporti kohaselt külastas al-Houthi poliitilise ülemnõukogu juhataja mereväerakettide väljapanekut“ (https://www.saba.ye/ar/news478675.htm) [ vaadatud 19. oktoobril 2021 ]

— Aden Al Hadath (araabia keeles), „Dissidentide juhtfiguuri sõnul on Abd-al-Malik Al-Huthil leukeemia ja ta määras omale tõenäolise mantlipärija“ (https://aden-alhadath.info/news/35501) [ vaadatud 19. oktoobril 2021 ]

— Mohammad Ali Twitteri konto al-Houthi rühmituse kohta: 2. veebruaril 2018 postitas Yusuf Al-Madani foto endast koos Yusuf Al-Madaniga. Seda Twitteri postitust võib umbkaudselt tõlkida kui „eilne koosistumine elava märtri Abu Husseiniga“ (Abu Hussein on Yusuf Al-Madani hüüdnimi)

— Al Jazeera, „Recordings: Houthi leaders planned general’s killing“ (https://www.aljazeera.com/news/2016/6/29/recordings-houthi-leaders-planned-generals-killing) [vaadatud 19. oktoobril 2021].

▼M10

10. Mansur Al-Sa’adi

Algupärane kirjaviis: منصور السعادي

Ametinimetus: kindralmajor, al-Houthi rühmitusse kuuluv Jeemeni mere- ja rannikukaitsevägede ülem Sünniaeg: 1988 Sünnikoht: Jeemen Kontrollitud varjunimi: andmed puuduvad Kontrollimata varjunimi: a) Mansoor Ahmed Al Saadi b) Mansur Ahmad al-Sa’adi c) Abu Sajjad Kodakondsus: Jeemen Passi number: andmed puuduvad Riiklik isikukood: andmed puuduvad Aadress: Jeemen Loetellu kandmise kuupäev:26. september 2022Muu teave: Al-Houthi rühmitusse kuuluv merevägede staabiülem, kes on kavandanud surmavaid rünnakuid rahvusvaheliste laevade vastu Punasel merel, täidab juhtrolli al-Houthi mereväetegevuses, mis ohustab otseselt rahu, julgeolekut ja stabiilsust Jeemenis. Füüsilised tunnused: silmavärv: pruun; juuksevärv: pruun. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individual

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

Resolutsiooni nr 2140 alusel loodud ÜRO Julgeolekunõukogu komitee teeb oma tegevusjuhiste 5. jaotise punkti h kohaselt kättesaadavaks kirjeldava kokkuvõtte sanktsioonide loetellu kantud isikute, rühmituste, ettevõtjate ja üksuste loetellu kandmise põhjustest.

Kuupäev, mil kirjeldav kokkuvõte komitee veebilehel kättesaadavaks tehti: 26. september 2022.

Mansur Al-Sa’adi kanti loetellu 26. septembril 2022 vastavalt resolutsiooni 2140 (2014) punktidele 11 ja 15, kuna ta vastab resolutsiooni 2140 (2014) punktis 17 esitatud loetellu kandmise kriteeriumidele, sealhulgas resolutsiooni 2216 (2015) punktis 19 täpsustatule.

Mansur Al-Sa’adi on osalenud tegevuses ja toetanud tegevust, mis ohustab rahu, julgeolekut ja stabiilsust Jeemenis, sealhulgas sihipärase relvaembargo rikkumised.

Lisateave

Al-Sa’adi kantakse loetellu seetõttu, et ta on osalenud Jeemeni rahu, julgeolekut ja stabiilsust ohustavates al-Houthi mereväekampaaniates ja neid juhtinud, mistõttu ta vastab resolutsiooni 2140 (2014) punktis 17 esitatud loetellu kandmise kriteeriumidele. Al-Houthi rühmitusse kuuluva merevägede staabiülemana on Al-Sa’adi kavandanud surmavaid rünnakuid rahvusvaheliste laevade vastu Punasel merel. Al-Houthi mereväed on korduvalt kasutanud meremiine, mis kujutavad endast ohtu kauba-, kala- ja humanitaarabilaevadele, millele on tähelepanu juhtinud rahvusvahelised inimõigusorganisatsioonid. Al-Sa’adi on samuti aidanud smugeldada relvi al-Houthi mässulistele Jeemenis, rikkudes resolutsiooni 2216 (2015) punktis 14 kehtestatud sihipärast relvaembargot.

Tegevsõjaväelise rolli kontrollimine

— Al-Sharea News (araabia keeles) – „Al-Houthi rünnakute kavandajad“ (https://alsharaeanews.com/2021/03/08/54527/) [vaadatud 11. veebruaril 2022] 3. („Mansour Al-Saadi ja Ahmed Al-Hamzi, kaks salapärast tegelast al-Houthi õhu- ja mereväes, mängisid keskset rolli Jeemeni sõjas, laiendades selle mõju selliselt, et see on ohuks Saudi-Araabia territooriumile ja Punase mere julgeolekule.“) („Al-Saadi peidab end varjunime „Abu Sajjad“ taha ning teda tuntakse „Punase mere emiirina“. Ta kannab peamist vastutust mere- ja rannikukaitseväe ümberkujundamise eest; selle missioon on häirida koalitsiooni sõjalaevu ning šantažeerida rahvusvahelist üldsust, seades ohtu laevateed.“)

— Jeemeni uudisteagentuur SABA (araabia keeles) – „Qahimi, Al-Mushkit ja Bearyt teavitati Al-Hudaydah’ piirkondades toimunud rünnakute tekitatud kahjust“ (https://www.saba.ye/ar/news3174373.htm) [vaadatud 11. veebruaril 2022] („Samuti teavitati neid ja riikliku rühma liikmeid kindralmajor Mansour al-Saadit ja kindralmajor Muhammad al-Qadrit sellest, kui suurt kahju oli tekitatud inimeste kodudele, koolidele, haiglatele ja valitsushoonetele al-Durayhimi linnas. Samuti Bait Al-Faqih’ ringkonna Al-Jah’ piirkonnas.“)

— Asharq al-Awsat (inglise keeles) – „Juhtide surm tekitab al-Houthi mässuliste seas segadust“ (https://english.aawsat.com/home/article/1246521/death-senior-commanders-leaves-houthis-disarray) [vaadatud 11. veebruaril 2022] (Artiklis nimetatakse al-Saadit „tähtsaks kõrgemaks juhiks“, kuid väidetakse ekslikult, et ta on tapetud. Märgitakse, et al-Saadi juhtis relvade smugeldamist Jeemeni rannikul.)

— 26. septembri uudised (araabia keeles) – „Merevägi tähistab 21. septembri revolutsiooni“ (https://www.26sep.net/index.php/newspaper/26topstory/24381-21-8) [vaadatud 11. veebruaril 2022] („Üritusel osales mereväe staabiülem kindralmajor Mansour Al Saadi.“)

11. Motlaq Amer Al-Marrani

Algupärane kirjaviis: مطلق عامر المراني

Ametinimetus: al-Houthi riikliku julgeolekubüroo (luureagentuuri) (endine) asejuht Sünniaeg:1. jaanuar 1984Sünnikoht: Al-Jawf, Jeemen Kontrollitud varjunimi: a) Mutlaq Ali Aamer Al Marrani b) Abu Emad Kontrollimata varjunimi: andmed puuduvad Kodakondsus: Jeemen Passi number: andmed puuduvad Riiklik isikukood: andmed puuduvad Aadress: Jeemen Loetellu kandmise kuupäev:26. september 2022Muu teave: Al-Houthi riikliku julgeolekubüroo endise asejuhina tegi ta julgeolekubüroos järelevalvet kinnipeetute üle, keda kinnipidamise ajal piinati ja muul moel väärkoheldi, ning planeeris ja juhtis humanitaartöötajate ebaseaduslikke vahistamisi ja kinnipidamisi ning humanitaarabi õigusevastast ümbersuunamist, rikkudes nii rahvusvahelist humanitaarõigust. Füüsilised tunnused: silmavärv: pruun; juuksevärv: pruun. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individual

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

Resolutsiooni nr 2140 alusel loodud ÜRO Julgeolekunõukogu komitee teeb oma tegevusjuhiste 5. jaotise punkti h kohaselt kättesaadavaks kirjeldava kokkuvõtte sanktsioonide loetellu kantud isikute, rühmituste, ettevõtjate ja üksuste loetellu kandmise põhjustest.

Kuupäev, mil kirjeldav kokkuvõte komitee veebilehel kättesaadavaks tehti: 26. september 2022.

Motlaq Amer Al-Marrani kanti loetellu 26. septembril 2022 vastavalt resolutsiooni 2140 (2014) punktidele 11 ja 15, kuna ta vastab resolutsiooni 2140 (2014) punktis 17 esitatud loetellu kandmise kriteeriumidele, sealhulgas resolutsiooni 2216 (2015) punktis 19 täpsustatule, ning resolutsiooni 2140 (2014) punkti 18 alapunktile c.

Motlaq Amer Al-Marrani on osalenud tegevuses, mis ohustab rahu, julgeolekut ja stabiilsust Jeemenis, sealhulgas kohaldatava rahvusvahelise humanitaarõiguse rikkumises ja inimõiguste rikkumises Jeemenis ning humanitaarabi Jeemenisse jõudmise takistamises.

Lisateave

Al-Marrani loetellu kandmise põhjuseks on rahu, julgeolekut ja stabiilsust Jeemenis ohustava ebaseadusliku piinamise ja kinnipidamise korraldamine, sealhulgas tegevus, mis rikub kohaldatavat rahvusvahelist humanitaarõigust ning mis takistas humanitaarabi jõudmist Jeemenisse, vastates seetõttu resolutsiooni 2140 (2014) punktis 17 esitatud loetellu kandmise kriteeriumidele, sealhulgas resolutsiooni 2216 (2015) punktis 19 täpsustatule, ning resolutsiooni 2140 (2014) punkti 18 alapunktile c.

Al-Houthi riikliku julgeolekubüroo asejuhina juhtis Al-Marrani humanitaartöötajate ja teiste humanitaarabi vallas töötavate isikute vahistamist, kinnipidamist ja väärkohtlemist ning samuti selgus, et ta oli isikliku kasu saamise eesmärgil kuritarvitanud oma võimu ja mõju seoses juurdepääsuga humanitaarabile. ÜRO Jeemeni ekspertide rühm dokumenteeris neid tegusid oma 2018. aasta lõpparuandes (vt S/2018/594, punkt 193).

Ekspertide rühm dokumenteeris ka selle, et Al-Marrani tegi järelevalvet kinnipeetude üle, keda teadete kohaselt nende kinnipidamise ajal piinati ja muul moel väärkoheldi. Samuti korraldas ta ettevõtete ja pankade juhtide šantažeerimist, hirmutamist ja ebaseaduslikku vahistamist, ähvardades esitada neile süüdistusi vaenlasega koostöö tegemises ja vaenlase kasuks spioneerimises, kui nad kohtumäärusi ei täida.

Inimõiguste rikkumises osalemise kontrollimine

— Human Rights Watch Report (inglise keeles) – „Jeemen: al-Houthi rühmitus võtab pantvange“ (https://www.hrw.org/news/2018/09/25/yemen-houthi-hostage-taking#) [vaadatud 11. veebruaril 2022] 4.

— Al Ain News (araabia keeles) – „Amer Al-Marrani. Al-Houthi „salajaste missioonide“ juht“ (https://al-ain.com/article/amer-marani-yemen) [vaadatud 11. veebruaril 2022] („Al-Houthi rühmitus annab neljandale vennale Mutlaq Al-Marranile brigaadikindrali auastme ja hüüdnime Abu Emad. Tema terroristlik tegevus on hakanud rahvusvahelisele üldsusele muret tekitama, kuna ta on julgeolekuteenistuse üks ohtlikumaid juhte, kes rikub jämedalt Jeemeni inimeste õigusi.“)

— Al Marjie (araabia keeles) – „Abu Imad Al-Marrani: al-Houthi üks juhte värbab naisi ja varastab humanitaarabi“ (https://www.almarjie-paris.com/15182) [vaadatud 11. veebruaril 2022] („Naine kinnitas ka seda, et Al-Marrani tegeleb noorte naiste värbamisega, meelitades neid töötama al-Houthi mässuliste heaks. Ta lisas, et Al-Marrani „sunnib naisi tegema sündsusetuid videosid, et seejärel neile survet avaldada ja väljapressimist kasutades neid oma heaks tööle sundida.“ Al-Marrani vahistas teatavate organisatsioonide töötajaid ja ametnikke, et seejärel kõnealustele organisatsioonidele tingimusi esitada. Naine teatas, et Al-Marrani värbas kümneid tüdrukuid, kasutades ära nende rahapuudust, ning saatis nad seejärel oma vastaseid võrgutama“)

— Al Arabiya (araabia keeles) – „Hirmuäratavad üksikasjad al-Houthi juhtide kohta, kelle vastu on sanktsioonid kehtestanud“ تفاصیل "مرعبة "عن قیادات حوثیة طالتھا عقوبات أمیركیة) (alarabiya.net)) [vaadatud 11. veebruaril 2022] („Al-Marrani osales ka sellistes kuritegudes nagu pantvangide ränk vägivaldne kohtlemine ja piinamine. Sellest rääkis ka aktivist ja endine Jeemeni kinnipeetu Samira Al-Houri, tehes avalikuks Al-Marrani moraalsed ja finantskuriteod ning tema rolli poliitikute ja hõimujuhtide mõjutamisel. Al-Houri rõhutas, et Al-Marrani asus tegelema tüdrukute värbamisega, saates nad spioneerima rahvusvaheliste organisatsioonide tegevuse ja ÜRO töötajate üle. Lisaks nõudvat Al-Marrani nendelt organisatsioonidelt teatavate summade maksmist ning jagab miljoneid dollareid mõnede oma töötajatega, kes on hakanud kartma tema brutaalsust ja ähvardusi.“)

— Al-Mashhad al-Araby (araabia keeles) – „Al-Houthi ja humanitaarorganisatsioonide šantažeerimine: mida teevad relvastatud mässulised?“ (https://almashhadalaraby.com/news/133104) [vaadatud 11. veebruaril 2022] Pressiteated komitee sanktsioonide loetelu muudatuste kohta on toodud komitee veebisaidi lehel „Press Releases“ järgmisel aadressil: https://www.un.org/securitycouncil/sanctions/2140/press-releases Komitee sanktsioonide loetelu ajakohastatud versioon on HTML-, PDF- ja XML-vormingus leitav järgmisel aadressil: https://www.un.org/securitycouncil/sanctions/2140/materials

— ÜRO Julgeolekunõukogu konsolideeritud loetelu ajakohastatakse samuti komitee sanktsioonide loetelu kõikide muudatuste kajastamiseks ning sellega saab tutvuda järgmisel aadressil: https://www.un.org/securitycouncil/content/un-sc-consolidated-list.

▼M9

ÜKSUSED

1. THE HOUTHIS ( 1 ) (teise nimega: a) ANSARALLAH; b) ANSAR ALLAH; c) PARTISANS OF GOD; d) SUPPORTERS OF GOD).

Teave: The Houthis on osalenud tegevuses, mis ohustab rahu, julgeolekut ja stabiilsust Jeemenis.

ÜRO poolt loetellu kandmise kuupäev:24.2.2022.

Sanktsioonide komitee poolt loetellu kandmise põhjuste kirjeldavast kokkuvõttest pärit lisateave

The Houthis on osalenud rünnakutes tsiviilelanike ja tsiviiltaristu vastu Jeemenis, rakendanud seksuaalvägivalla poliitikat ja repressioone poliitiliselt aktiivsete ja töötavate naiste vastu, osalenud laste värbamises ja ärakasutamises, õhutanud vägivalda inimrühmade vastu, sealhulgas usu ja rahvuse alusel, ning kasutanud valimatult maamiine ja isetehtud lõhkeseadeldisi Jeemeni läänerannikul. Samuti on The Houthis takistanud Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist.

The Houthis on toime pannud rünnakuid kaubalaevade vastu Punasel merel, kasutades veepealseid isetehtud lõhkeseadeldisi ja meremiine.

Samuti on The Houthis toime pannud korduvaid piiriüleseid terrorirünnakuid tsiviilelanike ja tsiviiltaristu vastu Saudi Araabia Kuningriigis ja Araabia Ühendemiraatides ning ähvardanud tahtlikult rünnata tsiviilobjekte.